Raketa Kaliforniyadagi "Vandenberg" kosmik kuchlar bazasidan uchiriladi. Foto: Reuters 7 sentabr kuni AQSh Minuteman III qit’alararo ballistik raketa sinovini o‘tkazadi. Bu haqda Pentagon matbuot kotibi Patrik Rayder ma’lum qildi. «Ertaga ertalab Minuteman III sinovi o‘tkaziladi», — dedi Rayder. Uning ta’kidlashicha, mazkur sinov oldindan rejalashtirilgan. Rayderning ma’lumot berishicha, raketa Kaliforniyadagi "Vandenberg" kosmik kuchlar bazasidan uchiriladi. U Rossiya mazkur sinov o‘tkazilishi to‘g‘risida xabardor qilinganini qo‘shimcha qildi.